তবে এই প্রভাব খাটানো বা নাক গলানোর বিষয়টি এভাবে না দেখাই ভালো। কারণ, নয়াদিল্লি অবশ্যই চাইবে বাংলাদেশে এমন একটা সরকার আসুক যার সময় বন্ধুত্ব বাড়বে। দেশটির রাজনীতি স্থিতিশীল থাকবে। অবশ্যই ভারতে সীমান্ত-সংক্রান্ত নিরাপত্তা সুদৃঢ় থাকবে। আর সেই বিচারে দেখতে গেলে এখন পর্যন্ত হিসেবের খাতায় এগিয়ে কিন্তু শেখ হাসিনার আওয়ামী লীগ। তার শাসনকালে আমাদের সঙ্গে বন্ধুত্বই শুধু বাড়েনি, সীমান্তীয় নিরাপত্তা অনেকটাই সুদৃঢ় হয়েছে। দুদেশের মধ্যে তিস্তা চুক্তি ছাড়া ছিটমহল,সমুদ্রসীমা-সহ একাধিক অমীমাংসীত বিষয়ে সুস্পষ্ট সমাধানের দিকে এগানো গিয়েছে।